नई दिल्ली। पाकिस्तान के नए प्रधानमंत्री इमरान खान के शपथ ग्रहण समारोह में कांग्रेस नेता और पंजाब कैबिनेट मंत्री नवजोत सिंह सिद्धू के शामिल होने को लेकर विवाद पैदा हो गया है। दरअसल सिद्धू और पाकिस्तान के सेनाध्यक्ष जनरल कमर जावेद बाजवा शपथग्रहण समारोह शुरू होने से ठीक पहले राष्ट्रपति भवन में एक दूसरे को गले मिलाते नजर आए। दोनों की गले मिलते हुए तस्वीर भी सामने आई है जिसके बाद सिद्दू की काफी आलोचना हो रही है। भारतीय जनता पार्टी ने सिद्धू के पाकिस्तान जाने को लेकर कांग्रेस से जवाब मांगा है।